b'\n_START_ARTICLE_\nMachalillan kansallispuisto\n_START_PARAGRAPH_\nMachalillan kansallispuisto on luonnonsuojelualue Ecuadorin rannikolla. Siell\xc3\xa4 suojellaan trooppista puoliaavikkoa: T\xc3\xa4m\xc3\xa4 kasvillisuustyyppi oli aikoinaan yleinen ja kattoi jopa nelj\xc3\xa4nneksen Ecuadorin pinta-alasta, mutta nyt sit\xc3\xa4 on j\xc3\xa4ljell\xc3\xa4 vain prosentti, ja suurin osa siit\xc3\xa4 on t\xc3\xa4m\xc3\xa4n puiston alueella. Tyypillisiin kasvilajeihin kuuluvat opuntia-kaktukset ja palo santo -puut._NEWLINE_Puiston alueella on tavattu 270 lintulajia, joihin kuuluu tinameita, kolibreita ja papukaijoja. Monia niist\xc3\xa4 ei tavata miss\xc3\xa4\xc3\xa4n muualla kuin Ecuadorin kuivissa trooppisissa metsiss\xc3\xa4, ja ne ovat siksi eritt\xc3\xa4in uhanalaisia.'